Aerodrom Žilina

Aerodrom Žilina (IATA: ILZ, ICAO: LZZI, slovenski: Letisko Žilina) je međunarodni aerodrom u Slovačkoj. Nalazi kod Donjeg Hričova, desetak kilometara zapadno od Žiline i opslužuje oblast severozapadne Slovačke u kojoj živi oko 1.2 miliona stanovnika. Aerodrom se koristi za redovan i čarter saobraćaj, pilotsku obuku u sklopu Žilinskog univerziteta, potrebe Žilinskog aero-kluba i udruženja amaterskih sportskih pilota, ali i za održavanje aeromitinga i trka motocikala. Danas postoji redovna linija ka Pragu, koju dva puta dnevno obavlja ČSA pomoću dva aviona ATR 42, sa 46 sedišta. Prošlost aerodroma Napravljen je početkom `70 godina XX veka, da bi zamenio stari aerodrom Brezovski Majer (Letisko Brezovský Majer) koji je srušen da bi se omogućilo dalje širenje grada. Prvi let je obavljen 04.05.1972. godine, a zvanično je otvoren 02.08.1974. godine. Iste godine je uvedena i redovna linija Žilina-Prag-Žilina koja je ukinuta 1981. godine, da bi ponovo bila uspostavljena u periodu od 1986. do 1990. godine. Aerodrom je u aprilu 1991. godine otvoren za čarter saobraćaj, a redovan saobraćaj ka Pragu je opet obavljan u periodu od 1997. do 1998. godine, kada je ponovo obustavljen zbog bankrota kompanije koja ga je obavljala (Er Ostrava). Izgradnja novog modernog terminala je započeta 2004. godine da bi se omogućilo obnavljanje redovnog saobraćaja, koji je na liniji ka Pragu uspostavljen 15.07.2005. godine. Povodom pedesetpetogodišnjice Žilinskog univerziteta i devedesetogodišnjice vazduhoplovstva u Čehoslovačkoj, na aerodromu je 28.06.2008. godine održan aeromiting. Statistike Redovne linije ČSA (Prag) Fotografije sa aeromitinga Žilina 2008 Reference Povezano Aerodromi u Slovačkoj Žilina ČSA Vanjske veze Zvanična prezentacija aerodroma Žilina